ટેરર લોન્ચ પેડ્સ પર થયેલી આ કાર્યવાહીના બીજા દિવેસ સેનાના તત્કાલિન ડાયરેક્ટર જનરલ ઓફ મિલેટ્રી ઓપરેશન્સ રણબીર સિંહ અને વિદેશ મંત્રાલયના તત્કાલિન પ્રવક્તા વિકાસ સ્વરૂપે દિલ્હીમાં આ ઓપરેશનની જાણકારી આપી હતી. જોકે, પાકિસ્તાને પોતાના વિસ્તારમાં ભારતીય જવાનોએ કોઈ પણ સ્ટ્રાઈક કરી હોવાનો ઈનકાર કર્યો હતો. આ સમગ્ર ઘટનાક્રમના લગભગ 21 મહિના બાદ હવે સર્જિકલ સ્ટ્રાઈકના પહેલા પુરાવા તરીકે એક એક્સક્લુઝિવ વીડિયો સામે આવ્યો છે. આ વીડિયોમાં આર્મીની કાર્યવાહીમાં ઘણા લોન્ચ પેડ્સને નષ્ટ થતા દેખાઈ રહ્યા છે. જોકે, હજુ સુધી વીડિયો સંબંધમાં આર્મી તરફથી કોઈ સત્તાવાર નિવેદન આપવામાં આવ્યું નથી.